เวฟวิงแฟลก

เวฟวิงแฟลก (Wavin' Flag) เป็นเพลงที่ขับร้องโดยเคนาน ในอัลบั้ม ทิวบราเดอร์ และได้รับความนิยมติดอันดับสองของชาร์ตแคนาเดียนฮอท 100 และรีเมกเพลงขึ้นมาใหม่โดยกลุ่มศิลปินชาวแคนาดา เพื่อหารายได้การกุศลในโครงการยังอาร์ทติสฟอร์เฮติ กลายมาเป็นซิงเกิลการกุศลอันดับหนึ่งของชาร์จในแคนาดา นอกจากนี้ ในเวอร์ชันที่ วิล.ไอ.แอม กับเดวิด เก็ตต้า ร่วมปรากฏตัว ก็มีเป้าหมายที่จะวางจำหน่ายในหลายประเทศ และเพลงยังได้ถูกนำไปใช้เป็นซาวน์แทรคประกอบเกม NBA 2K10 ด้วยเช่นกัน
บริษัทโคคา-โคลา ได้ตัดสินใจเลือกเพลงนี้ เพื่อใช้ในการโปรโมทเทศกาลฟุตบอลโลก 2010 ที่จะจัดขึ้นในประเทศแอฟริกาใต้ สำหรับเวอร์ชันภาษาอังกฤษจะถูกวางจำหน่ายโดยใช้ชื่อว่า "เวฟวิงแฟลก (เดอะเซเลเบรชั่นมิกซ์)" โดยเคนานเอง ร่วมกับเวอร์ชันภาษาอื่น ๆ ในการวางจำหน่าย เช่นเดียวกับประเทศไทย ที่ใช้ชื่อเพลงว่า "โอ๊ โอ่ โอ โอ๊ โอ่" ขับร้องโดยแทททู คัลเล่อร์

**เวฟวิงแฟลก เวอร์ชันออริจินอล**
"เวฟวิงแฟลก" เป็นซิงเกิลลำดับที่สามในอัลบั้มทิวบราเดอร์ของเคนาน โดยมี เคอร์รี่ บราเธอร์ จูเนียร์ เป็นโปรดิวเซอร์ (บรูโน มาร์สเป็นโค-โปรดิวเซอร์)  และได้รับความนิยมเป็นอันดับสองของชาร์ต แคนาเดียนฮอท 100 และจัดแสดงสดในรายการ คิว ทีวี โดยเคนานกับคณะดนตรีของเขา เพื่อให้ผู้ชมได้ดูก่อนที่จะวางจำหน่าย ทิวบราเดอร์ ในเวลาต่อมา

**อันดับความนิยมบนตาราง**
เวฟวิงแฟลกเป็นเพลงซึ่งสามารถดาวน์โหลดได้ในสหรัฐอเมริกาเมื่อเดือนมีนาคม พ.ศ. 2552 ก่อนที่จะออกมาเป็นซิงเกิล เพลงนี้สามารถขึ้นสู่อันดับที่ 99 ของบิลบอร์ดฮอต 100 ซึ่งนับเป็นผลงานชิ้นแรกและชิ้นเดียวของเขาที่สามารถไปถึงลำดับนั้นได้ ส่วนในชาร์ตเพลงแคนาเดียนฮอท 100 เพลงนี้เข้าสู่ชาร์ตในอันดับที่ 82 ก่อนที่จะขึ้นสู่จุดสูงสุดที่อันดับที่ 2 จึงนับได้ว่านี่เป็นผลงานที่ประสบความสำเร็จที่สุดของเขาจนถึงปัจจุบัน

**ซิงเกิลการกุศลโดยกลุ่มยังอาร์ทติสฟอร์เฮติ**
ในช่วงต้นปี ค.ศ. 2010 เพลงนี้ได้ถูกรีเมกขึ้นโดยกลุ่มศิลปินชาวแคนาดา เพื่อร่วมในโครงการยังอาร์ทติสฟอร์เฮติ โดยเป็นซิงเกิลที่หารายได้เพื่อบรรเทาทุกข์ผู้ประสบภัยแผ่นดินไหวในเฮติ พ.ศ. 2553
ซิงเกิลการกุศลนี้ มีบ็อบ เอซริน เป็นโปรดิวเซอร์คนสำคัญ และได้รับการปรับปรุงเนื้อเพลงขึ้นใหม่เพื่อเฮติโดยเฉพาะ (รวมทั้งจังหวะแร็ปโดย เดรก) และได้จัดวางจำหน่ายในวันที่ 12 มีนาคม ค.ศ. 2010

**อันดับความนิยมบนตาราง**
เวฟวิงแฟลกปรากฏในชาร์ตเพลงแคนาเดียนฮอท 100 เป็นครั้งแรกเมื่อวันที่ 27 มีนาคม พ.ศ. 2553 และนับเป็นเพลงที่สามในประวัติศาสตร์ซึ่งเข้ามาเป็นเพลงอันดับที่ 1 ทันที ตามหลังเพลง "แคร็กอะบอตทอล" ของเอ็มมิเน็ม และ "ทูเดย์วอสอะแฟร์รี่เทล" ของเทย์เลอร์ สวิฟต์ ซึ่งเกิดขึ้นในเดือนกุมภาพันธ์ พ.ศ. 2552 และเดือนกุมภาพันธ์ พ.ศ. 2553 ตามลำดับ

**เวอร์ชันเดอะเซเลเบรชั่นมิกซ์ โดยเคนาน**
เวอร์ชัน เดอะเซเลเบรชั่นมิกซ์ เป็นเวอร์ชันที่บริษัทโคคา-โคลา ตัดสินใจนำไปใช้เป็นเพลงประกอบการจัดการแข่งขันฟุตบอลโลก 2010 อย่างเป็นทางการ โดยเพลงในชุดนี้ได้รับการบันทึกภายใต้ชื่อ "เวฟวิงแฟลก (เดอะเซเลเบรชั่นมิกซ์)" และทางบริษัทเกม อี.เอ. สปอร์ท ก็ตัดสินใจนำไปใช้ประกอบเกม 2010 ฟีฟ่าเวิลด์คัพ เซาธ์แอฟริกา ด้วยเช่นกัน
เคนานได้บันทึกเพลงเวอร์ชันนี้เป็นพิเศษสำหรับการแข่งขันซึ่งจัดขึ้นโดยประเทศแอฟริกาใต้ การรีมิกซ์ของ "เวฟวิงแฟลก" เป็นส่วนหนึ่งของการรณรงค์การตลาดให้เป็นหนึ่งเดียวกันทั่วโลกของโคคา-โคล่า "โดยได้รับแรงบันดาลใจจากการเฉลิมฉลองด้วยการเต้นอันเปี่ยมสุขซึ่งเป็นที่คุ้นกันดีในแอฟริกา" 
"เวฟวิงแฟลก" ของเคนานจะเป็นเพลงซึ่งใช้เป็นเพลงประกอบตลอดการรณรงค์ รวมทั้งซาวน์แทร็กในการโฆษณาทั่วโลกของโคคา-โคล่าในทัวร์นาเมนต์ฟุตบอล นอกจากนี้ เพลงดังกล่าวยังได้รับการเปิดในอีเวนต์สำหรับทัวร์ถ้วยฟุตบอลโลกของฟีฟ่าโดยโคคา-โคล่าอีกด้วย และจะได้รับอุดหนุนบนแพลตฟอร์มดิจิตอลออนไลน์สำหรับถ้วยฟุตบอลโลก
เคนานจะแสดงเพลงสดระหว่างทัวร์ถ้วยฟุตบอลโลกโดยโคคา-โคล่า ซึ่งเป็นการนำถ้วยไปตามประเทศต่าง ๆ กว่า 86 ประเทศ รวมไปถึงทุกประเทศในทวีปแอฟริกา

**ความแตกต่างกับเวอร์ชันดั้งเดิม**

**เซเลเบรชั่นมิกซ์ในเวอร์ชันอื่น**
"เวฟวิงแฟลก: เดอะเซเลเบรชั่นมิกซ์" ยังได้รับการจัดทำแยกออกเป็นอีกหลายเวอร์ชัน โดยเป็นเนื้อเพลงสองภาษาร่วมกัน เช่น อังกฤษกับสเปน, อังกฤษกับอาหรับ, อังกฤษกับโปรตุเกส กับอีกหลายช่วงเวลาที่ปรับปรุงเนื้อร้องภาษาอังกฤษให้ดีขึ้น และมักมีการปรับปรุงทำนองดนตรีให้มีความไพเราะยิ่งขึ้น
เวอร์ชันต่างๆที่จัดวางจำหน่าย :- Earth อาหรับ: "เวฟวิงแฟลก / Shagga' Bi Alamak Da" โดย เคนาน กับ แนนซี่ อัจแรม- Brazil บราซิล: "เวฟวิงแฟลก" โดย เคนาน กับ Skank- China จีน: "เวฟวิงแฟลก" โดย เคนาน, จาง เสฺวโย่ว และ จางเลี่ยงหยิง (เจน จาง)- France ฝรั่งเศส: "เวฟวิงแฟลก" โดย เคนาน กับ Féfé- Greece กรีซ: "เวฟวิงแฟลก" โดย เคนาน กับ Professional Sinnerz feat. Komis X- Indonesia อินโดนีเซีย: "เวฟวิงแฟลก / Semangat Berkibar" โดย เคนาน กับ Ipank- Japan ญี่ปุ่น: "เวฟวิงแฟลก" โดย เคนาน กับ AI- Nigeria ไนจีเรีย: "เวฟวิงแฟลก (ไนจา รีมิกซ์)" โดย เคนาน กับ Banky W. & M.I.- Spain สเปน: "เวฟวิงแฟลก" โดย เคนาน กับ เดวิส บิสบาล- Thailand ไทย: "เวฟวิงแฟลก / โอ๊ โอ่ โอ โอ๊ โอ่" โดย เคนาน กับ แทททูคัลเลอร์- Vietnam เวียดนาม: "เวฟวิงแฟลก" โดย เคนาน กับ Phuong Vy- Haiti เฮติ:  "เวฟวิงแฟลก" โดย เคนาน กับ MikaBen

**อ้างอิง**

**แหล่งข้อมูลอื่น**
  COCA-COLA scores global hit with campaign anthem by K'naan for FIFA World Cup Sponsorship date=2011-01-01  ( Online Brief Version date=2010-07-21 ) -  “Wavin' Flag - COCA-COLA Celebration Mix” - Artist Collaborations by market date=2011-09-30  
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
หมวดหมู่:ซิงเกิลในปี พ.ศ. 2553
หมวดหมู่:เพลงประกอบฟุตบอลโลกอย่างเป็นทางการ
หมวดหมู่:ฟุตบอลโลก 2010